Lleida Basquetbol

Para o actual equipo da Liga LEB, véxase Força Lleida CE.
O Club Esportiu Lleida Basquetbol foi un club de baloncesto español con sede na cidade de Lleida, Cataluña. Fundado en 1997, militou durante catro temporadas na Liga ACB, máxima categoría do baloncesto español. Desapareceu en 2012 por problemas financeiros, tomando o seu relevo como principal equipo da cidade o Força Lleida CE.

 Traxectoria 
O club foi fundado en 1997 co nome de Club Esportiu Lleida Basquetbol, aproveitando a estrutura do Club Deportivo Maristes de Lleida. Así, o equipo comezaría a súa traxectoria no mundo do baloncesto disputando a Liga EBA no Pavelló Onze de Setembre co nome de patrocinio de Oli Baró de Maials Lleida. Nas súa dúas primeiras temporadas na EBA, o club consegue acadar a permanencia. Na temporada 1999−00, o club compra unha praza para disputar a Liga LEB, segunda categoría do baloncesto español, co nome de Caprabo Lleida. Na súa primeira temporada nesta categoría acaba en cuarto lugar na liga regular, sendo eliminados nas semifinais polo ascenso polo Lucentum Alicante. Na temporada seguinte o club mellora os seus resultados e consegue proclamarse campión da LEB após vencer na final ao CB Granada. O Lleida conseguiría así ascender á Liga ACB.

Ante os problemas remodelación do Pavelló Onze de Setembre, que só dispuña de 1 000 cadeiras, insuficientes para os requisitos da ACB, o concello decide construír nun tempo récord de tres meses, o Pavillón Barris Nord con capacidade para 5 000 espectadores. Na súa primeira temporada na ACB, o club consegue acadar os playoffs polo título, sendo eliminados en cuartos de final polo FC Barcelona. Esta primeira temporada sería a mellor clasificación na historia do club. Na temporada 2002−03, o equipo fai efectiva a súa conversión en Sociedade Anónima Deportiva (SAD). O equipo xoga, ademais, a ULEB Cup, na que chega até cuartos de final da competición, sendo eliminados polo KK Krka Novo Mesto. 

Na temporada 2003−04 o equipo participa por segunda vez na ULEB Cup, chegando de novo a cuartos de final, perdendo esta vez ante o Adecco Estudiantes. Na seguinte temporada o equipo empeora as clasificación obtidas nas campañas anteriores e descende á liga LEB. Na segunda categoría permanece catro anos até que en 2009 o club anuncia que a súa débeda acumulada non permite a saída do equipo na LEB, xogando no seguinte ano en Liga EBA, a cuarta categoría do baloncesto español. Na temporada 2010 o club troca a súa praza as prazas co Club Bàsquet Cornellà e volve xogar á liga LEB. Con todo, as dificultades económicas levan ao club á súa disolución. Varios empresarios locais achegaron 180 000 euros para comprar a praza do club na categoría para o novo Força Lleida CE, que recolleu a herdanza do Lleida Baloncesto competindo na Liga LEB Ouro.

 Patrocinios 
Alén de Lleida Basquetbol, o club tivo outro nomes ao longo da súa historia por motivos de patrocinio:
 Oli Baró de Maials Lleida (1997–1999)
 Caprabo Lleida (1999–2004)
 Plus Pujol Lleida (2004–2009)
 Avantmèdic Lleida (2009–2010)

 Xogadores 
 Destacados 

  Berni Álvarez
  Alfons Alzamora
  Alberto Angulo
  Salva Arco
  Manel Bosch
  Quino Colom
  Jaume Comas
  Roger Esteller
  Miquel Feliu
  Jordi Grimau
  Roger Grimau
  José Lasa
  Pablo Laso
  Arturo Llopis
  Román Montañez
  Albert Oliver
  Nacho Rodilla
  Johnny Rogers
  Carlos Ruf
  Berni Tamames
  Paco Vázquez
  Nacho Yáñez
  Nicolás Gianella
  Lucas Victoriano
  Rafael Hettsheimeir
  Derrick Alston
  A. J. Bramlett
  Michael Ruffin
  Dickey Simpkins
  Kevin Thompson
  Stéphane Dumas
  Sérgio Ramos

 Adestradores 
Os seguintes foron os adestradores do Lleida Basquetbol.

  Pere Romero (1997−1999)
  Eduard Torres (1999−2003)
  Miquel Domingo (2003)
  Aleksandar Petrović (2003−2004)
  Paco García (2004−2005)
  Andreu Casadevall (2005−2006)
  Josep Maria Torres (2006)
  Eduard Torres (2006−2009)
  Josep Maria Torres (2009−2010)
  Josep Maria Raventós (2010−2011)
  Ricard Casas (2011−2012)

 Palmarés 
Liga LEB
 Campións (1): 2001
Lliga Catalana
 Campións (2): 2002, 2003
 Subcampións (1): 2004

 Historial 
AnoNivelLigaCopa do ReiOutras copasCompeticións europeas1997–98 3EBA  18–8 1998–99 3EBA  12–18 1999–00 2LEB 3º 19–11 Copa Príncipe  CF2000–01 2LEB1º 22–8 Copa Príncipe  SF2001–02 1ACB 8º 19–15 2002–03 1ACB 11º 16–18 2 Copa ULEB    8–62003–04 1ACB 16º 13–21 2 Copa ULEB    10–42004–05 1ACB17º 9–252005–06 2LEB 14º 14–20 2006–07 2LEB 10º 17–17 2007–08 2LEB Ouro 6º 19–15 2008–09 2LEB Ouro 10º 18–16 2009–10 4EBA  11–13 2010–11 2LEB Ouro 12º 13–21 2011–12 2LEB Ouro 7º 20–14 

 Notas 

Véxase tamén
 Ligazóns externas 
 Antiga páxina web oficial
 Lleida Basquetbol en ACB.com

Lleida Basquet CE
Lleida Basquet CE
Categoría:Deporte en Lleida